NARVA LINNAVALITSUS 
KORRALDUS
Narva 
________.2009 nr _______ 

Riigihanke "Narva linnale sobivate ruumide rentimine 

sotsiaalmajutusüksuse vajadusteks" hanketulemuste kinnitamine
1. Asjaolud ja menetluse käik 

Narva Linnavolikogu võttis 19.06.2008 vastu otsuse nr 232 "Linnavalitsusele riigihanke korraldamise ülesande andmine Narva linnale sobivate ruumide rentimiseks sotsiaalmajutusüksuse vajadusteks ning Linnavalitsuse kohustamine esitada ettepanekud sotsiaalmajutusüksuse haldamise võimalustest". Hange viidi läbi Narva Linna Sotsiaalabiameti vahendusel Narva Linnavalitsuse korralduse 21.01.2009 nr 80-k alusel. Hankele laekunud pakkumusi hindas ja võrdles Linnavalitsuse konkursikomisjon, kes tegi oma ettepanekud Linnavalitsusele 04.08.2009 pakkujate kvalifitseerimise, 04.08.2009 pakkumuste vastavaks tunnistamise ja 04.08.2009 pakkumuse edukaks tunnistamise protokollides. Vastavalt hanke tingimustele OÜ Ligrando esitas pakkumuse 2009.a veebruaris ja pakkus ruumide üleandmise  01.06.2010.a. Kuna pakkumuse esitamisest on möödunud palju aega, Linnavalitsuse hankekomisjon palus täpsutada, millal OÜ Ligrando tegelikult on valmis sotsiaalmajutusüksuse ruume linnale rendile andma. Oma 12.08.2009.a vastuses teatas OÜ Ligrando esindaja, et ruume antakse linnale rendile hiljemalt 12.11.2010.a (s.o üleandmise periood 1 aasta ja 3 kuud jääb endiseks).
2. Õiguslikud alused

Kohaliku omavalitsuse korralduse seaduse § 30 lõke 1 punkti 2 kohaselt, lahendab ja korraldab linnavalitsus kohaliku elu küsimusi, mis volikogu määruste või otsustega või valla ja linna põhimäärusega on pandud täitmiseks valitsusele. Riigihangete seaduse § 14 lõike 1 punkti 6 alusel voib hankija rakendada kinnisasja või sellega seotud õiguste rentimiseks erandkorda. 

3. Otsus

3.1 Tunnistada pakkuja Ligrando OÜ (registrikood 11022594) kvalifitseerimistingimustele vastavaks, kuna ta vastab hankedokumentides esitatud kvalifitseerimise tingimustele.

3.2 Tunnistada pakkuja Ligrando OÜ poolt esitatud pakkumus vastavaks, kuna see vastab hankedokumentides esitatud tingimustele. Märkida rendilepingusse ruumide üleandmise ajaks 12.11.2010.
3.3 Teha Narva Linnavolikogule ettepanek tunnistada edukaks pakkumuseks Ligrando OÜ poolt esitatud pakkumus kui majanduslikult soodsaim pakkumus ning kinnitada sotsiaalmajutusüksuse rendileping.

4. Rakendussätted

4.1. Korraldus jõstub seadusega sätestatud korras.

4.2. Korraldust võb vaidlustada Tartu Halduskohtu Jõhvi kohtumajas 30 paeva jooksul arvates korralduse teatavakstegemisest.

